NEDZĪVOJAMO TELPU NOMAS LĪGUMS

Jelgavas novada Elejas pagastā 

2026.gada ____.____________








Nr. ELE/____
Jelgavas novada pašvaldība, reģ.Nr.90009118031, juridiskā adrese: Pasta iela 37, Jelgavā, LV-3001, Elejas pagasta pārvalde, juridiskā adrese: Dārza iela 5, Elejas pagasts, Jelgavas novads, LV-3023, (turpmāk-Iznomātājs), tās vārdā Elejas pagasta pārvaldes vadītājs Raitis Silamednis, kurš darbojas saskaņā ar nolikumu , Izsoļu komisijas 2026. gada _________protokolu “Par izsoles rezultātu apstiprināšanu”, no vienas puses, un 

 ______________, personas kods: _____________, adrese: _______________, (turpmāk - Nomnieks), no otras puses, abas kopā sauktas - Puses, noslēdz šādu līgumu:
1. LĪGUMA PRIEKŠMETS


1.1. Iznomātājs nodod, bet Nomnieks pieņem atlīdzības lietošanā telpu ar platību 10,0m²  (turpmāk – Telpa), kadastra numurs 54480060058005007, ¼ domājamo daļu no 1. stāva koplietošanas telpām (Nr.901-kopējā platība 3,6 m²), (Nr.2-kopējā platība 32,2 m²) un 1/3 domājamo daļu no 2. stāva koplietošanas telpām (Nr. 006-kuru kopējā platība ir 2,7 m²), (Nr, 4, kuru kopējā platība ir 37,8 m²)  kura izvietotas Ēkā (turpmāk – Ēka), kas atrodas: Dārza ielā 5, Elejā,  Elejas pagastā, Jelgavas novadā .Jelgavas novada  pašvaldības īpašuma tiesības uz nekustamo īpašumu ar kadastra Nr. 54480060058 Dārza iela 5, Elejā, Elejas pagastā, Jelgavas novadā reģistrētas Zemgales rajona tiesas Elejas pagasta zemesgrāmatas nodalījumā Nr. 94.
      1.1.1. Telpu 10,0m2 platībā, kas atrodas ēkas 2.stāvā, Iznomātājs nodod Nomniekam uzņēmējdarbības-  biroja vajadzībām vai skaistumkopšanas pakalpojumu sniegšanai. 
2. NOMNIEKA TIESĪBAS UN PIENĀKUMI


 2.1. Nomnieks apņemas Telpu izmantot tikai tiem mērķiem, kādi ir norādīti šā līguma 1.1.1.p. Telpas izmantošanai citiem mērķiem ir nepieciešama Iznomātāja rakstveida piekrišana, attiecīgo valsts iestāžu atļauja un citu iestāžu piekrišana.


2.1.1. Nomniekam savlaicīgi ir jāapmaksā nomas maksa par Telpas izmantošanu, kā arī visi pārējie maksājumi saskaņā ar šā līguma noteikumiem.


2.2. Nomnieka pienākums ir saudzīgi izturēties pret Ēku, kurā atrodas Telpa, tai piegulošo teritoriju un izmantot Telpu tikai saskaņā ar šā līguma noteikumiem un darboties, ievērojot Ēkā atrodošos trešo personu intereses.


2.3. Nomniekam nav tiesību izdarīt Telpas rekonstrukciju vai pārbūvi bez iepriekšējas Iznomātāja un attiecīgo valsts iestāžu un citu iestāžu piekrišanas.


Ja Telpas rekonstrukcija vai pārbūve tiek veikta bez minētās atļaujas, tad Nomniekam Telpa ir jāatdod tādā stāvoklī, kādas tā bija līdz rekonstrukcijai, un jāapmaksā visi zaudējumi, kas ar to radīti Iznomātājam un trešajām personām.


2.4. Lietojot Telpu, Nomniekam ir jāievēro normatīvie akti, valsts iestāžu un pašvaldības noteikumi un lēmumi, kā arī attiecīgās apdrošināšanas sabiedrības, ugunsdzēsības drošības pārvaldes un citu kompetentu iestāžu prasības.


2.5. Ievērot Telpā un tām pieguļošajā teritorijā klusumu, kārtību un tīrību atbilstoši telpu izmantošanas noteikumiem saskaņā ar normatīvajiem aktiem.


2.6. Uzturēt Telpu un tajās esošās iekārtas, mēbeles un inventāru, kas atrodas telpā un nodotas nomniekam ar nodošanas – pieņemšanas aktu, kas ir šā Līguma neatņemama sastāvdaļa  un citu Nomnieka mantu labā stāvoklī.


2.7. Izmantojot elektroiekārtas, ievērot drošības tehnikas un ugunsdrošības noteikumus, kā arī Iznomātāja norādījumus.


2.8. Nekavējoties novērst Telpā radušos bojājumus, kas radušies Nomnieka darbības laikā.


2.9. Bez Iznomātāja rakstveida atļaujas Nomnieks nedrīkst Telpu nodot apakšnomā vai kā citādi piesaistīt trešās personas Telpas izmantošanā (t.sk. kopdarbība ar trešajām personām Telpā).


2.10. Beidzoties šā Līguma darbības termiņam vai arī to laužot, Nomniekam Telpa ir jānodod Iznomātājam ne sliktākā stāvoklī, kādā tās tika pieņemtas, ņemot vērā telpu dabisko nolietojumu.


2.11. Ja uz Telpas atbrīvošanas brīdi to stāvoklis ir pasliktinājies, tad Nomniekam ir jāizdara Telpas remonts pēc plāna, kas saskaņots ar Iznomātāju vai jāapmaksā remonta vērtība, ja Iznomātājs tam piekrīt.


2.12. Nomniekam Telpa ir jāatbrīvo 10 (desmit) dienu laikā pēc šā Līguma darbības termiņa beigām vai arī no tā laušanas brīža.


2.12.1. Laužot šo līgumu, Telpas, inventāra, mēbeļu un iekārtu nodošana notiek saskaņā ar nodošanas - pieņemšanas Aktu, kas ir neatņemama šā Līguma sastāvdaļa.

2.13. Tikai ar Iznomātāja rakstveida piekrišanu Nomniekam ir tiesības veikt Telpas uzlabošanu, remontu, rekonstrukciju, plānošanu un uzstādīt Telpā iekārtas uz sava rēķina.


2.14. Atstājot Telpu sakarā ar šā līguma termiņa izbeigšanos vai tā laušanu, Nomniekam ir tiesības paņemt līdzi tikai tās viņam piederošās mantas un tikai tos Telpas uzlabojumus, kurus var atdalīt bez Telpas ārējā izskata un tehniskā stāvokļa bojāšanas. 


2.15. Kompensāciju par neatdalāmiem uzlabojumiem, kuri paliek Telpā, Nomnieks var prasīt tikai tajā gadījumā, ja šo uzlabojumu vērtība un raksturs ir ticis rakstveidā saskaņots ar Iznomātāju, un Iznomātājs rakstveidā ir izteicis savu piekrišanu tos kompensēt.


2.16. Nomniekam nav tiesību izmantot Telpu, radot draudus cilvēku dzīvībai vai veselībai, un Telpas kvalitātei un drošībai. Tāpat Telpu ir aizliegts izmantot, radot ugunsgrēka vai nelaimes gadījuma draudus.


2.17. Nomniekam aizliegts Telpā izmantot viegli uzliesmojošus šķīdumus un līdzekļus vai arī kādas citas bīstamas vielas vai priekšmetus, kuri varētu radīt traucējumus dzīvošanai Ēkā, apdraudēt cilvēku dzīvības vai veselību, un Telpas kvalitāti un drošību.


2.18. Visā šā līguma darbības laikā Nomnieks ir atbildīgs par visu to personu rīcību, kuras atrodas Telpā.


2.19. Saskaņojot ar Iznomātāju, Nomniekam ir tiesības samaksāt nomas maksu priekšlaicīgi.


2.20. Nomniekam nav tiesību izmantot Ēkas fasādi, kā arī laukumus, kuri atrodas pie Telpas, lai izvietotu izkārtnes un reklāmas bez Iznomātāja rakstiskas atļaujas.

3. IZNOMĀTĀJA TIESĪBAS UN PIENĀKUMI


3.1. Nodot Nomniekam lietošanā Telpu saskaņā ar šā līguma noteikumiem.


3.2. Laužot Līgumu, pieņemt no Nomnieka Telpu, inventāru, mēbeles un iekārtas saskaņā ar nodošanas-pieņemšanas aktu.


3.3. Ievērot pienākumus, kuri viņam uzlikti saskaņā ar šo līgumu.


3.4. Pārbaudīt Telpas stāvokli un šā Līguma noteikumu izpildi.


3.5. Iznomātājam ir tiesības lauzt šo Līgumu tikai saskaņā ar šā līguma noteikumiem un normatīvajiem aktiem.


3.6. Pieņemt nomas maksu, kā arī citus maksājumus saskaņā ar šo līgumu.


3.7. Pieprasīt atbilstošu Telpas izmantošanu saskaņā ar Līguma priekšmetu.


3.8. Veikt nepieciešamās darbības, lai atbrīvotu Telpu šā līguma darbības termiņa izbeigšanās gadījumā vai arī tā pirmstermiņa laušanas gadījumā, vai, ja Nomnieks nepilda šā līguma saistības.


3.9. Iznomātājam ir tiesības jebkurā laikā, brīdinot par to Nomnieku, veikt vispārēju Telpas apskati, lai pārbaudītu šā Līguma noteikumu izpildi, kā arī lai veiktu Telpas un remonta nepieciešamo tehnisko inspekciju, un citos gadījumos, ja tas ir nepieciešams Iznomātājam.


3.10. Iznomātājam ir tiesības, netraucējot Nomnieka darbībai, Telpu rādīt potenciālajiem Telpas nomniekiem, iepriekš par to brīdinot Nomnieku.


3.11. Ārkārtēju apstākļu gadījumā Iznomātājam ir tiesības iekļūt Telpā bez iepriekšēja brīdinājuma.


3.12. Iznomātājam ir tiesības saņemt no Nomnieka soda sankciju un kompensāciju izmaksu, kuras ir uzliktas Nomniekam vai Iznomātājam Nomnieka darbības rezultātā šajās Telpā, ko apliecina Valsts iestāžu izdots akts.


3.13. Nepieciešamības gadījumā Iznomātājam ir tiesības patstāvīgi veikt Telpas remontu. Šajā gadījumā Nomnieks apmaksā veiktos izdevumus Iznomātājam saskaņā ar iesniegtajiem rēķiniem.


3.14. Šā Līguma darbības laikā, kā arī tam beidzoties, Iznomātājam ir tiesības pieprasīt no Nomnieka, bet Nomniekam ir jālikvidē visas tās izmaiņas un papildinājumi Telpā, kas ir izdarīti bez Iznomātāja rakstveida atļaujas. Iznomātāja piekrišanas gadījumā likvidācija var tikt kompensēta ar naudas summu, par kuras lielumu Puses vienojas.

3.15. Iznomātājs apņemas nodrošināt visus apstākļus tam, lai Nomnieks var netraucēti izmantot Līgumā noteikto Telpu visā tā darbības termiņa laikā bez jebkāda pārtraukuma vai traucējuma no Iznomātāja vai kādas trešās personas puses.

4. NORĒĶINU KĀRTĪBA


4.1. Par Telpas izmantošanu Nomnieks maksā nomas maksu ________________(bez PVN) mēnesī.

4.2. Iznomātājam ir tiesības palielināt nomas maksu gadījumos, ja to nosaka grozījumi normatīvajos aktos, ja objektīvi pieaug Ēkas ekspluatācijas izdevumi.


4.3. Par kārtējā mēnesī sniegtajiem pakalpojumiem Iznomātājs izsniedz Nomniekam rēķinu līdz nākamā mēneša 15. (piecpadsmitajam) datumam.


4.4. Nomas maksu, kas noteikta šā Līguma 4.1.punktā, Nomnieks maksā ar pārskaitījumu reizi mēnesī saskaņā ar Iznomātāja izsniegtu rēķinu, par kārtējā mēnesī sniegtajiem pakalpojumiem samaksājot līdz nākamā mēneša 25. (divdesmit piektajam) datumam, ja Iznomātājs ir izpildījis šā līguma 4.3.punktā noteikto. 

       4.5. Par Nomas maksas palielināšanu, kas veikta saskaņā ar šā Līguma 4.2.punktu, Iznomātājs brīdina Nomnieku 1 (vienu) mēnesi pirms tās palielināšanas.


4.6. Nomnieks maksā par komunālajiem pakalpojumiem (elektroenerģijas piegāde, aukstā ūdens piegāde, kanalizācija, siltuma piegāde) pēc fakta un saskaņā ar pakalpojumu sniedzēju tarifiem, pamatojoties uz Iznomātāja iesniegtajiem rēķiniem.


4.7. Nomnieks veic komunālo maksājumu apmaksu ar pārskaitījumu uz Iznomātāja norēķinu kontu saskaņā ar norādītajiem apmaksas datumiem, kas norādīti maksājuma dokumentos.

4.8. Nekustamā īpašuma nodokli maksā Nomnieks.

4.9. Visi Līgumā paredzētie maksājumi tiek uzskatīti par samaksātiem tikai tajā brīdī, kad Iznomātāja kontā ir saņemta maksājuma summa pilnā apmērā.

5. LĪGUMA GROZĪŠANAS, PAPILDINĀŠANAS 
UN LAUŠANAS KĀRTĪBA


5.1. Visus šā līguma grozījumus un papildinājumus Puses izdara rakstveidā, tie ir pievienojami šim līgumam un ir tā neatņemamas sastāvdaļas.


5.2. Telpas īpašnieka maiņa nav pamats šā līguma grozīšanai vai laušanai.


5.3. Šo līgumu var lauzt, Pusēm rakstveidā vienojoties, kā arī citos šajā līgumā minētajos gadījumos un normatīvajos aktos paredzētajos gadījumos.


5.4. Iznomātājs vienpusēji var lauzt šo līgumu pirms laika, neizmaksājot Nomniekam nekādas kompensācijas, izņemot tās, kas norādītās šajā līgumā, ja :


5.4.1. Nomnieks izmanto Telpu mērķiem, kādi nav paredzēti šajā līgumā vai arī pārkāpj to izmantošanas noteikumus.


5.4.2. Nomnieks patvaļīgi, bez saskaņošanas ar Iznomātāju vai arī pārkāpjot attiecīgos normatīvos aktus, veic Telpas rekonstrukciju vai pārveidošanu.


5.4.3. Nomnieks bez Iznomātāja rakstveida atļaujas nodod Telpu apakšnomā vai arī izmanto šo Telpu kopdarbībai ar trešajām personām.


5.4.4. Nomnieks tiek atzīts par maksātnespējīgu vai bankrotējušu.


5.4.5. Nomnieks ir pieļāvis kāda šajā līguma paredzētā maksājuma kavējumu ilgāk par 3 (trīs) mēnešiem.


 5.5. Šā līguma laušanas gadījumos, kad tās iniciators ir Iznomātājs, līgums tiek uzskatīts par lauztu no tā brīža, kad Nomnieks ir saņēmis attiecīgu paziņojumu.


5.6. Nomniekam ir tiesības lauzt šo līgumu pirms laika, brīdinot par to Iznomātāju 1 (vienu) mēnesi iepriekš, kā arī likumā noteiktajos gadījumos.


5.7. Gadījumos, kuri nav paredzēti šajā līgumā, tas var tikt lauzts tikai kārtībā, ko īpaši paredz normatīvie akti.

6. STRĪDU ATRISINĀŠANA UN PUŠU ATBILDĪBA


6.1. Puses risina strīdus, kas radušies sakarā ar šā līguma izpildi, un ir atbildīgas saskaņā ar normatīvajiem aktiem.


6.2. Puses saskaņā ar normatīvajiem aktiem savstarpēji ir materiāli atbildīgas par līguma saistību pārkāpšanu, kā arī par otrai Pusei radītiem zaudējumiem. 


6.3. Ja Nomnieks nepilda šā līguma noteikumus, t.sk. nepareizas kanalizācijas, apkures, citu komunikāciju, ugunsdrošības sistēmu lietošanas gadījumā, Nomnieks ir pilnībā atbildīgs par visiem radītajiem zaudējumiem Iznomātājam vai trešajām personām.


6.4. Ja šā līguma termiņa izbeigšanās gadījumā Nomnieks savlaicīgi neatbrīvo Telpu, tad turpmāk par katru nokavēto dienu nomas maksa tiek aprēķināta divkāršā apmērā.


6.5. Ja šis līgums tiek atzīts par spēkā neesošu Nomnieka vainas dēļ, Nomnieks ir atbildīgs atbilstoši normatīvajiem aktiem.


6.6. Ja kādu Nomnieka darbību rezultātā Iznomātājam tiek aprēķinātas soda sankcijas, t.sk. saistītas ar neatbilstošu Telpas izmantošanu, atbildība par šādām sankcijām pilnībā tiek uzlikta Nomniekam.


6.7. Nomniekam nav tiesību uzlikt atbildību Iznomātājam par nesaņemtajām atļaujām kompetentās iestādēs, kuras atļauj izmantot Telpu mērķiem, kādi ir norādīti šajā līgumā.

7. GARANTIJAS


Iznomātāja tiesības noslēgt šo Līgumu apstiprina  Zemesgrāmatu apliecība , ieraksts Zemgales rajona tiesas Elejas pagasta zemesgrāmatas nodalījumā Nr.94).

8. LĪGUMA DARBĪBAS LAIKS UN

LĪGUMA STĀŠANĀS LIKUMĪGĀ SPĒKĀ


8.1. Šis līgums stājas spēkā ar 2026.gada _____ un ir spēkā  līdz 2031.gada 31. decembrim.

8.2. Telpas lietošanas tiesības Nomniekam rodas no līguma spēkā stāšanās brīža.

9. UGUNSGRĒKS UN CITI NEGADĪJUMI


9.1. Nomniekam, tiklīdz tam ir kļuvis zināms par ugunsgrēku vai citu negadījumu, ir jāziņo Iznomātājam par šādu nelaimes gadījumu iestāšanos: mutiski un dienas laikā rakstiski iesniedzot pieteikumu.


9.2. Ja Telpa tiks bojātas Nomnieka vainas dēļ, Nomniekam visīsākajā laikā uz sava rēķina jāveic telpas remonts. Remonts un atjaunošanas darbi jāveic visām Telpā esošajām Iznomātāja iekārtām, ja tādas tikušas bojātas.


9.3. Ja Telpā un tajās esošo iekārtu bojājumi ir radušies trešo personu vainas dēļ, Nomniekam patstāvīgi, neizvirzot pretenzijas Iznomātājam, ir jārisina visi jautājumi, kas saistīti ar radīto bojājumu novēršanu un zaudējumu kompensāciju. 

10. NOBEIGUMA NOTEIKUMI


10.1. Puses šo līgumu ir izlasījušas, piekrīt tā noteikumiem un to apliecina ar saviem parakstiem.


10.2. Ja kāds no šā līguma noteikumiem zaudē juridisko spēku, tad tas neietekmē pārējos šā Līguma noteikumus.


10.3. Šis līgums ir sastādīts uz 5 lapām 2 (divos) identiskos eksemplāros, abiem ir vienāds juridiskais spēks. Katrai no Pusēm tiek nodots glabāšanā pa vienam līguma eksemplāram.

PUŠU REKVIZĪTI

 Iznomātājs









Nomnieks

Jelgavas novada pašvaldība 
_____________
Pasta iela 37, Jelgava, LV-3001
Personas kods : _______________
Reģ. Nr. 90009118031



 

 
Elejas pagasta pārvalde




Dārza iela 5, Elejas pagasts,





Jelgavas novads, LV-3023






Konta Nr. LV07HABA0551025900443


Tālrunis: 

 

Kods HABALV22 






___________________________     


________________________

R.Silamednis

